als_Latn dik_Latn tur_Latn
ZTE prezantoi këtë javë dy telefona të rinj inteligjentë Android. Telefoni i parë quhet ZTE Speed dhe mund të blihet nga Boost Mobile për 99.99 dollarë (nuk ka nevojë për kontratë për të blerë pajisje nga Boost).
Telefoni inteligjent ZTE Speed operon me sistemin Android 4.4 KitKat dhe ka ekran 4.5 inç (rezolucion i tij nuk është bërë i ditur, por mund të jetë 540 x 960 pikselë). Pajisja ka lidhjen LTE, procesorin Qualcomm me katër bërthama me shpejtësi 1.2 GHz (ndoshta procesori Snapdragon 400) dhe 1GB RAM. Telefoni Speed vjen gjithashtu me kamera frontale 2 megapikselë, kamera të pasme 5 megapikselë, 8GB hapësirë të brendshme, që mund të zgjerohet nëpërmjet kartës microSD, dhe bateri me kapacitet 2000 mAh.
Telefoni i dytë inteligjent i ZTE-së është quajtur Zinger, dhe shitet nga T-Mobile për 49.99 dollarë. ZTE Zinger është më i vogël se Speed, ka ekran 3.5 inç, ndërsa rezolucioni nuk është bërë i ditur. Pajisja fuqizohet nga një procesor me dy bërthama me shpejtësi 1.2 GHz, ka 512 MB RAM, 4GB hapësirë të brendshme, bateri me kapacitet 1500 mAh dhe sistemin operativ Android KitKat. Të dy këta telefona inteligjentë ZTE Android mund t’i blini duke klikuar në linqet e mëposhtme.
(Herë të lexuara: 118)
als_Latn als_Latn als_Latn als_Latn